EkBass/fiwiki-20250220-pages-articles huggingface dataset:
Afšaridit

Afšaridi-dynastia oli nykyisen Iranin aluetta 1700-luvulla hallinnut dynastia. Afšaridien valtaannousu ajoittuu 1700-luvun alkuvuosikymmenille, jolloin Persiaa hallinneen safavididynastian valta oli rapistumassa paštujen saadessa jalansijaa Persiassa. Afšaridi-dynastian ensimmäinen hallitsija oli Nadir Šah. Tämä tarjosi palveluksiaan Safavidien šaahi Tahmasp II:lle tilanteen rauhoittamiseksi ja paštujen kukistamiseksi. Nadirin johtamien sotajoukkojen avulla paštut kukistettiin ja persialaisvalta laajeni. Kun Nadir Šah koki asemansa olleen tarpeeksi vahva, hän syrjäytti Tahmasp II:n ja julisti itsensä šaahiksi ja ensimmäiseksi afšaridihallitsijaksi. Tämä ei riittänyt Nadir Šahille, vaan hän jatkoi sotaretkiään Intiaa hallinneeseen Mogulivaltakuntaan. Laajimmillaan afšaridivalta ulottui Kaukasukselta Indusjoelle asti. Vähitellen alkoi korostua Nadirin ahne ja suvaitsematon luonne. Myöskin hänen armeijansa ylläpito aiheutti suuremman taloudellisen taakan, kuin mitä persialaiset pystyivät kantamaan. Niille, jotka eivät kyenneet maksamaan määrättyjä veroja, määrättiin kuolemanrangaistus. Suuri osa sotaretkien ryöstösaaliista varattiin vain Nadirin omaan käyttöön, eikä hän kantanut huolta maan yleisestä hyvinvoinnista. Hän keskitti kaiken vallan omiin käsiinsä ja hän alkoi muuttua yhä vainoharhaisemmaksi. Nadir Šah oli etevä sotapäällikkö, mutta huono hallinto johti siihen, että heti hänen kuoltuaan valtakunnan itäosat alkoivat irtaantua afšaridivallasta. Nykyisen Afganistanin alueelle syntyi Dorrani- valtakunta, jonka perusti Nadirin entinen sotapäällikkö Ahmad Šah Dorrani. Persian sydänmailla afšaridivalta säilyi vielä joitakin vuosikymmeniä. Nadirin jälkeen valtakuntaa hallitsivat hänen jälkeläisensä. Voimakkaaksi mahdiksi Persiassa alkoi nousta Lorestanista kotoisin ollut Zand-dynastia, joka hallitsi valtakunnan luoteisia osia. 1700-luvun lopulla Persian hallitsijaksi nousi Qajar-dynastia, joka syrjäytti viimeisetkin afšaridivallan rippeet. == Lähteet == * * ===Viitteet=== *
Ceiba ventricosa

Ceiba ventricosa on malvakasvien heimoon kuuluva kasvilaji. Se kuuluu kapokkipuiden suvussa seitsemän lajia sisältävään Ceiba insignis -ryhmään, jonka muita lajeja ovat esimerkiksi valkokapokkipuu (Ceiba insignis) ja pullokapokkipuu (Ceiba speciosa). C. ventricosa on 12–26 metriä korkeaksi kasvava ikivihreä puu, jolla on piikikäs, pullistunut runko ja suuri, pallomainen latvus. Se kukkii koristeellisesti maaliskuusta huhtikuuhun. Kaikkien kapokkipuiden siemenet ovat puuvillamaisen kuidun eli kapokin peitossa, ja joillakin lajeilla kuitua hyödynnetään esimerkiksi tyynyissä ja leluissa, mutta C. ventricosalla tällaista käyttöä ei tiettävästi ole. C. ventricosa on nopeakasvuinen laji, jota hakataan joskus luonnosta matalalaatuiseksi puutavaraksi. Sitä tavataan Brasilian itä- ja kaakkoisosien kuivista, osittain ikivihreistä rannikkosademetsistä. == Lähteet == ventricosa
Paco Sery

pienoiskuva|Paco Sery vuonna 2009. Paco Sery (s. 1958 Abidjan) on norsunluurannikkolaissyntyinen rumpali.Paco Sery AllMusic Sery syntyi suurperheeseen; hänellä on 17 sisarusta. Hän on itseoppinut ja aloitti rumpujensoiton 10-vuotiaana. Hän jatkoi soittoa Norsunluurannikolla, kunnes matkusti vuonna 1980 Ranskaan, johon asettui. Kutsu Ranskaan oli tullut Eddy Louissilta levytyssessiota varten. Sery työskenteli genrerajojen yli lukuisten artistien, kuten Manu Dibangon, Claude Nougaron ja Nina Simonen kanssa. 1990-luvulla hän soitti Joe Zawinulin Syndicate-yhtyeessä. Zawinul on luonnehtinut häntä suurimmaksi rumpaliksi, jonka kanssa hän on koskaan soittanut. Syksyllä 1998 Sery lähti The Zawinul Syndicatesta. Hän siirtyi levyttämään Eddy Louissin Sentimental Feeling - ja Flavio Boltron Road Runner -yhtyeiden kanssa. Pian tämän jälkeen hän kuitenkin alkoi johtaa omaa yhtyettään, jonka kanssa esiintyi pitkin Eurooppaa. Kesällä 2000 Sery esiintyi useilla jazzfestivaaleilla Pariisissa, Tabarkassa ja Brignolesissa. Debyyttialbumilleen leaderina hän kutsui vierailijoiksi Dianne Reevesin ja Angélique Kidjon. Vuonna 2003 Sery vei yhtyeensä festivaaliesiintymistä varten Etelä-Afrikkaan. Hän on vasenkätinen ja soittaa myös kalimbaa. == Lähteet == Luokka:Norsunluurannikkolaiset muusikot Luokka:Jazzrumpalit Luokka:Vuonna 1958 syntyneet Luokka:Elävät henkilöt
Leevi Karjalainen

Leevi Karjalainen (s. 4. maaliskuuta 2000 Helsinki) on suomalainen jääkiekkopuolustaja, joka pelaa Ranskan Ligue Magnusin Aigles de Nicessa. == Ura == Karjalainen on Helsingin Kojoottien kasvatti. Hän siirtyi juniorina sittemmin Jokereihin. Karjalainen oli kaudella 2015–2016 C-nuorten SM- karsinnoissa tehoilla 3+8=11 joukkueensa eniten maaleja tehnyt puolustaja sekä tehokkain puolustaja Roope Partasen kanssa. C-nuorten SM-sarjan runkosarjassa hän oli Jokereiden tehokkain puolustaja tehoilla 3+17=20. Kaudella 2017–2018 Karjalainen oli kuudella osumallaan seuran B-nuorten eniten maaleja tehnyt puolustaja. Kaudeksi 2018–2019 Karjalainen siirtyi Saimaan Pallon A-nuoriin. Kaudella 2019–2020 hän nousi joukkueen varakapteeniksi. Karjalainen oli SaiPan tehokkain puolustaja tehoilla 2+15=17 ja hän voitti joukkueen sisäisen tehotilaston lukemalla +12. Karjalainen debytoi samalla kaudella myös SM- liigassa. Hän teki liigadebyyttinsä 27. helmikuuta 2020 vieraissa Tapparaa vastaan. Karjalainen merkittiin SaiPan kolmospuolustajapariin Jere Seppälän viereen. Hän sai ottelussa jääaikaa 11.44 minuuttia ja Karjalainen keräsi teholukeman –1. Hän pelasi kauden aikana SM-liigassa kuusi runkosarjaottelua tehden kaksi syöttöpistettä. Kaudella 2020–2021 Karjalainen pelasi SaiPan SM- liigajoukkueessa 16 runkosarjaottelua tehopistein 1+1=2. Hän teki liigauransa avausmaalin 3. huhtikuuta 2021 vierasottelussa Porin Ässiä vastaan. Karjalainen keräsi ottelusta teholukeman +2. Hän pelasi kauden aikana miesten pelejä myös kaksi ottelua lainalla Mestis-joukkue Imatran Ketterässä. Huhtikuussa 2021 Karjalainen teki SaiPan kanssa 1+1-vuotisen SM- liigasopimuksen. Kesäkuussa seura lainasi hänet koko kauden 2021–2022 kattavalla sopimuksella Ketterän Mestis-joukkueeseen. Karjalainen voitti kauden päätteeksi Mestiksen mestaruuden. Hän voitti myös Suomen Cupin. Kaudeksi 2022–2023 Karjalainen siirtyi vuoden mittaisella sopimuksella Mestis- joukkue Joensuun Kiekko-Poikiin. Joukkuetta valmensi hänelle SaiPan organisaatiosta tuttu Kari Martikainen. Kaudeksi 2023–2024 Karjalainen siirtyi jatkamaan Mestis-pelejään vuoden mittaisella sopimuksella Kiekko-Vantaan joukkueeseen. Karjalainen siirtyi kaudeksi 2024–2025 vuoden mittaisella sopimuksella Ranskan Ligue Magnusin Aigles de Niceen. == Tilastot == 2018–2019 SaiPa A-SM 37 3 6 9 28 – – – – – 2019–2020 SaiPa (A) A-SM 49 2 15 17 36 – – – – – SaiPa SM-liiga 6 0 2 2 4 – – – – – 2020–2021 SaiPa U20-SM 15 1 5 6 14 5 0 0 0 2 SaiPa SM-liiga 16 1 1 2 8 – – – – – Ketterä Mestis 2 0 0 0 0 – – – – – 2021–2022 SaiPa U20-SM 49 2 15 17 36 – – – – – Ketterä Mestis 42 2 7 9 12 11 0 1 1 8 2022–2023 JoKP Mestis 42 2 6 8 28 11 2 0 2 10 2023–2024 Kiekko-Vantaa Mestis 46 2 14 16 36 2 0 0 0 0 2 kautta yhteensä SM-liiga 22 1 3 4 12 – – – – – 4 kautta yhteensä Mestis 132 6 27 33 76 24 2 1 3 18 == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 2000 syntyneet Luokka:Elävät henkilöt
Neuengammen keskitysleiri

Neuengammen keskitysleiri oli Natsi-Saksan keskitysleiri Hampurin liepeillä. Maantieteellisesti on sen sijainti Lyypekin ja Hampurin välillä, ja se oli Hitlerin ajan Saksan pohjoisimpia keskitysleirejä. Neuengammen alaleiri oli Alderney. Sivuleirejä olivat Borkum, Helgoland, Norderney ja Sylt. Neuengammessa on esitetty surmatun arviolta 700 henkeä, ja leirin ihmismäärän olleen arviolta 6 000\. Neuengammen keskitysleiri oli toiminnassa vuosien 1938–1945 välillä. == Lähteet == * === Viitteet === == Aiheesta muualla == * * Luokka:Saksalaiset keskitysleirit toisen maailmansodan aikana
Kyselykieli

Kyselykieli on tietokannan tai tietojärjestelmän sisältämien tietojen noutamiseen tarkoitettu täsmäkieli. Kyselykielet eivät yleensä ole Turing- täydellisiä. Keskeinen käsite kyselykielissä on tarve toimia osittaisella tiedolla, joka on tallennetun tiedon osajoukko. Edgar F. Coddin esiteltyä relaatiomallin monet havaitsivat että todellisissa sovelluksissa kaikki arvot eivät välttämättä ole olemassa (null-arvot). Varhaisissa hierarkisen ja verkkomallin tietokannoissa kysely perustui pitkälti proseduraaliseen navigaatioon. Tunnettuja esimerkkejä kyselykielistä ovat SQL ja XQuery, mutta useat SaaS-sovellukset ovat toteuttaneet omansa. Verkossa toimiviin sovelluksiin suunnattuja ovat esimerkiksi SPARQL. NoSQL-järjestelmiin on kehitetty omia SQL:stä poikkeavia kyselykieliä kuten Apache Cassandran CQL (Cassandra Query Language). Big data -ympäristöön on kehitetty korkean tason kyselykieliä MapReduce-tekniikan päälle. == Lähteet ==
Järjestelmäohjelma

Järjestelmäohjelma on tietokonejärjestelmän sisäistä toimintaa ohjaava tietokoneohjelma tai ohjelmisto kuten käyttöjärjestelmä. Järjestelmäohjelman vastakohta on sovellusohjelma. Käyttöjärjestelmän mukana asennettuja järjestelmäohjelmia kutsutaan hyötyohjelmiksi, jotka voivat olla sidoksissa käyttöjärjestelmään. Järjestelmäohjelmiin voidaan laskea esimerkiksi käyttöjärjestelmän ydin, laiteajurit sekä daemon-palvelut. == Katso myös == * Middleware == Lähteet == == Aiheesta muualla == Luokka:Ohjelmistotyypit
Kurun joukkoampuminen 1957

Kurun joukkoampuminen tapahtui 26. maaliskuuta 1957 Kurun Itä-Aureen kylässä, kun 25-vuotias Antti Pohja surmasi kaksi konstaapelia ja haavoitti kolmea henkilöä ennen kuin surmasi itsensä. Kaksi päivää ennen tekoa Pohja oli sytyttänyt talonsa tuleen ja ampunut kuoliaaksi oman isänsä Arvid Pohjan. == Lähteet == Luokka:Vuoden 1957 rikokset Luokka:1950-luvun rikokset Suomessa Luokka:Kuru Luokka:Murhat Suomessa Luokka:Pirkanmaan historia
Matemaattinen merkintäkieli

Matemaattinen merkintäkieli on tietotekniikassa käytetty merkintäkieli, joka perustuu matemaattiseen merkintään ja käytetään matemaattisten |kaavojen ja yhtälöiden esittämiseen. Suosituimpia ovat TeX/LaTeX ja MathML (). Useissa tietokoneohjelmissa (muun muassa Macsymassa, Mathematicassa, Maplessa ja Matlabissa) on myös omansa. Muita vastaavia ovat muun muassa OpenMath, jossa on kaksi muotoa: verkossa esitettävä XML-pohjainen ja suurten tietomäärien siirtoon tarkoitettu binääritiedosto. Muita matemaattiseen merkintään käytettäviä kieliä ovat AsciiMath ja OMDoc. == Lähteet ==
Chillianwalan taistelu

Chillianwalan taistelu oli yhteenotto sikhien ja brittien välillä toisen sikhisodan aikana 13. tammikuuta 1849. Taistelu päättyi brittien häviöön ja suuriin tappioihin. Itse sota päättyi kuitenkin myöhemmin heidän voittoonsa. ==Tausta== Toisen sikhisodan sytyttyä brittijoukkoja Intiassa kenraaliluutnantti Hugh Gough johti 13 000:n sotilaan ja 60:n tykin joukkoa Šere Singhin johtamaa 30 000–40 000:n miehen ja 62:n tykin sikhiarmeijaa vastaan. Goughin oli tarkoitus saada vielä täydennyksiä ennen lähtöään, mutta hän päätti lopulta olla odottamatta niitä. Sikhit olivat hieman aikaisemmin vallaneet Attockin ja Gough pelkäsi Attockin piirittäjien liittyvän Singhin sikhiarmeijaan. 13\. tammikuuta 1849 Goughin brittijoukot olivat edenneet pienelle Chillianwala-nimiselle kylälle Lahoren luoteispuolella. Läheisellä kukkulalla britit ajoivat tiehensä pienen sikhien etujoukon ja kukkulan laelta he havaitsivat puolikuun muotoiseen muodostelmaan järjestäytyneen sikhiarmeijan läheisen viidakon reunalla. Gough päätti toteuttaa hyökkäyksen sikhejä vastaan seuraavana päivänä ja komensi joukkonsa perustamaan leirin yötä varten. ==Taistelu== Sikhiarmeija otti aloitteen briteiltä ennen, kuin nämä toteuttivat omat suunnitelmansa. Vielä samana päivänä sikhien tykistä alkoi tulittaa brittien asemia. Gough joutui määräämään omat joukkonsa nopeasti muodostelmaan. Molempien osapuolten tykistön vaihdettua tulta suurin piirtein tunnin ajan. Päivän kuluessa häämötti jo auringonlasku ja Gough päätti toimia ennen hämärän saapumista. Jalkaväki mäöärättiin kiinnittämään pistimet ==Seuraukset== Chillianwalan taistelu tuli tunnetuksi brittien kärsimistä suhteellisen suurista tappioista ja itse taistelua alettiin pitää malliesimerkkinä sotilaallisesta kyvyttömyydestä. 602 sotilasta oli kaatunut, 1 651 haavoittunut ja 104 kadonnut. Menetysten määrä vastasi noin 15 % koko taisteluun osallistuneesta brittijoukosta. Sikhien tappiot lienevät olleet korkeimmillaan yhteensä 8 000 miestä. Gough joutui brittien kärsimien tappioiden takia kritiikin kohteeksi Britanniassa. Hänet päätettiin vapauttaa tehtävistään ja hänen seuraajakseen nimitettiin kenraali Charles J. Napier. Ennen Napierin saapumista Intiaan Goughin onnistui kuitenkin saavuttaa vielä joukkoineen voitto sikheistä Gujeratin taistelussa, joka päätti myös itse sodan. ==Lähteet== Luokka:Sikhisodat Luokka:Pakistanin sotahistoria Luokka:Yhdistyneen kuningaskunnan taistelut Luokka:1849
Channel 5 (Thaimaa)

Channel 5 (alkuperäisesti ช่อง 5) on 25. tammikuuta 1958 perustettu thaimaalainen kaupallinen televisiokanavahttp://www.asiawaves.net/thailand/thai-tv.htmMonwipa Wongrujira: Democratizing Communication. Media Activism and Broadcasting Reform in Thailand. Florida State University, 2008, S. 61.MCOT Analyst Briefing Q2 2011 (PDF; 1,5 MB), 16. August 2011.. Kanavan ohjelmisto koostuu enimmäkseen yhdysvaltalaisista tv-sarjoista. == Lähteet == Luokka:Thaimaalaiset televisiokanavat Luokka:Vuonna 1958 perustetut televisiokanavat
August Lindell

August Aleksander Lindell (10. maaliskuuta 1880 Merikarvia – 9. joulukuuta 1933 Tampere) oli suomalainen toimittaja sekä ammattiyhdistysliikkeen ja sosiaalidemokraattisen puolueen aktiivi. August Lindellin vanhemmat olivat talollinen Johan Lindell ja Amanda Forsbacka. Hän jäi varhain isättömäksi ja karkasi sukulaisten luota Poriin, jossa hän ryhtyi maalarinoppiin. Lindell kävi kansakoulun Merikarvialla ja ylemmän käsityöläiskoulun Porissa. Kisällinäytteensä suoritettuaan hän sai apurahan ja matkusti oppimaan koristemaalausta Tukholmaan, Kööpenhaminaan ja Saksaan. Lindell suoritti myös kurssit Tukholman ja Kööpenhaminan taideteollisuuskouluissa. Ruotsalaisen sosiaalidemokratian aatemaailman omaksunut Lindell palasi perheensä kanssa Suomeen vuonna 1910. Hän toimi Suomen Ammattijärjestön puhujana ja asettui vuonna 1913 Tampereelle, jossa hän ryhtyi Suomen Kutomateollisuustyöväen Liiton sihteeriksi ja sen äänenkannattajan Kutomatyöläisen toimittajaksi. Lindell siirtyi Kansan Lehden toimittajaksi vuonna 1917 erikoistuen ammattiyhdistysliikkeen asioihin. Hänet mainitaan myös lehden vastaavana toimittajana vuosina 1916–1917. Vuoden 1918 sisällissodan jälkeen Lindell vapautui vankileiriltä ja palasi Kansan Lehteen vuonna 1920. Hän osallistui Suomen Ammattijärjestön suuntataisteluun ja kirjoitti pakinoita nimimerkillä Severi. Lindell toimi Suomen Sosialidemokraattinen Puolueen luottamustehtävissä ja oli Tampereen kaupunginvaltuuston jäsen vuosina 1921–1925. Hän kuului myös Suomen Sosialidemokraattisen Sanomalehtimiesliiton ja Suomen Sanomalehtimiesten Liiton, Suomen Ammattiyhdistysten Keskusliiton, Osuusliike Voiman ja Tampereen Työväen Teatterin johtoelimiin. Lindell oli perustamassa Tampereen Orkesteriyhdistystä ja toimi sen taloudenhoitajana. ==Lähteet== Luokka:Suomalaiset ammattiyhdistysjohtajat Luokka:Suomalaiset toimittajat Luokka:Suomen Sosialidemokraattisen Puolueen poliitikot Luokka:Tampereen kaupunginvaltuutetut Luokka:Suomen sisällissodan punaiset Luokka:Vuonna 1880 syntyneet Luokka:Vuonna 1933 kuolleet
William Congreve

William Congreve (1670–1729) oli englantilainen näytelmäkirjailija. Hän kirjoitti useita huvinäytelmiä, joissa on kekseliäs dialogi ja hyvä luonteenerittely, esimerkkeinä The Old Bachelor (1693), The Double-Dealer (1693) ja Love for Love (1695). Lisäksi Congreve on kirjoittanut murhenäytelmän The Mourning Bride (1697). Hänen näytelmänsä The Way of the World (1700) yleisö otti vastaan kylmästi, jolloin hän melkein kokonaan hylkäsi draamatuotannon.Congreve, William, Tietosanakirja osa 2, palsta 1, Tietosanakirja Osakeyhtiö 1909 ==Suomennettu näytelmä== * Maailman tapa: 5 näytöstä, prologi ja epilogi, (The Way of the World); suom. Marja Niiniluoto; runot Mikko Kilpi; sov. Heljä Talvikki Ahonen. Helsinki: Suomen Teatteriliitto 1966, 1971 (näytelmämoniste) == Lähteet == ==Aiheesta muualla== Luokka:Englantilaiset näytelmäkirjailijat Luokka:Vuonna 1670 syntyneet Luokka:Vuonna 1729 kuolleet
Krom-Kamputsea

Krom-Kamputsea (, ) on alue nykyisen Vietnamin lounaisessa osassa. ”Krom” on khmerin kieltä ja tarkoittaa ”alapuolella”; nimi tarkoittaa Krom-Kamputsean olevan Kambodžan eteläpuolella oleva alempi alue. Se oli Khmerien valtakunnan eteläinen osa ja tunnettiin Ranskan siirtomaakaudella nimellä Kotšinkiina. Vietnamin viranomaiset ovat muuttaneet Krom-Kamputsean kaikkien kylien, alueiden, kaupunkien ja provinssien nimet khmeristä vietnamiksi. Krom- Kamputsea on 67 700 km² suuruinen alue, joka rajautuu pohjoisessa Kambodžaan, lännessä Siaminlahteen, etelässä Etelä-Kiinan mereen ja koillisessa Champan alueeseen. Krom-Kamputsean alkuperäisväestöä ovat krom-khmerit, jotka ovat Funanin kuningaskunnan väestön jälkeläisiä. Arkeologisten tutkimuksen perusteella alueella asui khmerejä jo 100-luvulla eaa. == Lähteet == Luokka:Kambodžan historia Luokka:Vietnamin maantiede
Hendrik Conscience

Hendrik Conscience (3. joulukuuta 1812 Antwerpen − 10. syyskuuta 1883 Bryssel) oli flaamilainen novellisti, uusflaamilaisen kirjallisuuden perustajia. Hän toimi ensin opettajana ja liittyi sitten vapaaehtoisena armeijaan. Sotapalveluksen päätettyään hän liittyi 1836 flaamilaisen kieliliikkeen kannattajiin ja toimi siinä aktiivisesti.J. H-l, Conscience, Hendrik, Tietosanakirja, osa 2, palsta 4, Tietosanakirja-osakeyhtiö 1909 Conscience julkaisi 1837 ensimmäinen romaaninsa In’t wonderjaer 1566, joka ensimmäisenä uuden kirjallisuuskauden teoksena herätti suurta huomiota. Vuonna 1840 hän sai kuninkaallisen eläkkeen, ja muutamia vuosia myöhemmin hänet nimitettiin Antwerpenin taideakatemian sihteeriksi. Kertomus Hoe men schilder wordt (1843) aloitti sarjan niitä pieniä hollantilaisen elämän kuvauksia, joiden alalla hän on mestari. Parhaita niistä ovat Siska van Roosemael (1844), De loteling (1850), Rikke-tikke-tak (1851) ja Het geluk van rijk te zijn (1855). Conscience nimitettiin 1868 Brysselissä olevan Wiertzin museon johtajaksi. Conscience on kirjoittanut myös romaaneja. Kootut teokset ilmestyivät 1867−1880. ==Suomennetut teokset== * Ravintolan isäntä, suom. E. J. Blom, Viipuri: Sederholm: Clouberg 1863. Sarja: Muiden maiden marjoja 3 * Flanderin leijona: historiallinen romaani muinais-Belgiasta, suomentanut Väinö Jaakkola, Helsinki: WSOY 1919 == Lähteet == ==Aiheesta muualla== * Vapaasti ladattavia Hendrik Consciencen e-kirjoja Projekti Lönnrotilta Luokka:Belgialaiset kirjailijat Luokka:Vuonna 1812 syntyneet Luokka:Vuonna 1883 kuolleet
Zainab Bangura

Zainab Hawa Bangura (s. 1959) on sierraleonelainen poliitikko ja aktivisti.Zainab Bangura takes up position as Special Representative of the Secretary-General on Sexual Violence in Conflict United Nations Office of the Special Representative of the Secretary-General on Sexual Violence in ConflictFormer Chair – Zainab Bangura (Sierra Leone) World Movement for Democracy Hän toimi maansa hallituksessa ulkoministerinä ja kansainvälisen yhteistyön ministerinä (2007–2010) sekä terveys- ja sanitaatioministerinä (2010–2012).Ms. Zainab Hawa Bangura of Sierra Leone - Director-General of the United Nations Office at Nairobi (UNON) United Nations Secretary General Hän oli maansa toinen naispuolinen ulkoministeri. Bangura on lisäksi toiminut Sierra Leonen presidentin pääneuvonantajana kahdenvälisissä ja kansainvälisissä suhteissa. Vuonna 2002 hän oli presidenttiehdokkaanaZainab Hawa Bangura Together For Girls, mutta sai vain alle prosentin äänistä.Zainab Bangura: Sierra Leone's unlikely minister BBC Bangura aloitti uran YK:ssa vastaamalla sen Liberiassa toteuttaman rauhanturvaamisoperaation siviilipuolen hoidosta. Vuosina 2012–2017 hän toimi YK:n pääsihteerin erikoisedustajana konflikteissa käytettävän seksuaalisen väkivallan vastaisessa toiminnassa. 30. joulukuuta 2019 Bangura sai nimityksen YK:n Nairobin-toimiston johtajaksi. Hän on myös tehnyt kansainvälistä työtä Länsi-Afrikassa harjoitettavaa naisen sukupuolielinten silpomista vastaan. Bangura on saanut humanitaarisesta työstä lukuisia palkintoja, ja hänellä on neljä kunniatohtorin arvoa. Vuonna 2014 hänet nimettiin yhdeksi Foreign Policyn "sadasta globaalista ajattelijasta". Vuonna 2015 New African -lehti sisällytti hänet sadan vaikutusvaltaisimman afrikkalaisen listaukseensa. == Elämä == Bangura varttui Yonibanassa. Hänen äitinsä oli luku- ja kirjoitustaidoton, mutta päätti lapsensa menevän kouluun. Banguran isä oli imaami, joka ei kannattanut tyttöjen kouluttamista kahdentoista ikävuoden jälkeen. Isä halusi tyttären menevän naimisiin, mutta äiti sai tahtonsa läpi, vaikkakin vanhempien avioliitto päättyi eroon. Bangura sai kandidaatinarvon Fourah Bay Collegesta (Sierra Leone) ja sitten diplomit City University Business Schoolista (Lontoo) sekä Nottinghamin yliopistosta. Bangura aloitti uran vakuutusten parissa. Tämän uran hän hylkäsi Sierra Leonen sisällissodan alettua. Hänestä tuli maan johtava sosiaalinen aktivisti. Hän on perustanut maassaan Women Organised for an Enlightened Nation - ja Campaign for Good Governance -järjestöt. Banguralla on avioliitostaan kaksi lasta. == Lähteet == == Aiheesta muualla == Luokka:Ihmisoikeusaktivistit Luokka:Sierraleonelaiset poliitikot Luokka:Ulkoministerit Luokka:Vuonna 1959 syntyneet Luokka:Elävät henkilöt
Victor Considerant

Victor Prosper Considerant (1808−1894) oli ranskalainen sosialistinen kirjailija. Considerant syntyi Salinsissa (Jura), kävi koulua Besançonissa ja opiskeli École Polytechniquessa. Kouluaikanaan Besançonissa Considerant kuuli Charles Fourierista, joka oli käynyt samaa koulua. Opiskeluaikanaan Pariisissa Considerant tutustui Henri-Claude de Saint-Simonin ajatuksiin. Valmistuttuaan insinööriksi hän liittyi sotilaalliseen insinöörikuntaan vuonna 1830. Considerant erosi 1831 kapteenina sotapalveluksesta ja alkoi edistää utopistisosialisti Charles Fourierin oppeja. Hänestä tulikin pian Fourierin koulukunnan johtaja. Hän esitteli oppi-isänsä aatteita luennoissa ja sanomalehdissä (muun muassa aikakauskirjassa La Phalange). Vuonna 1843 Considerant muokkasi La Phalangen päivittäin ilmestyväksi sosialistiseksi sanomalehdeksi nimeltään La Démocratie pacifique. Siinä julkaistiin hänen kirjoittamansa Demokraattinen manifesti. Kahden rikkaan oppilaansa avustuksella Considerant perusti sekä Ranskaan että ulkomaille Fourierin ihanteen mukaisia yhdyskuntia, jotka kuitenkin pian hajosivat. Helmikuun vallankumouksen jälkeen Considerant oli 1848−1849 jäsenenä kansalliskokouksessa, jossa hän kuului äärimmäiseen vasemmistoon. Hän otti kesäkuussa 1849 osaa kapinayritykseen, minkä vuoksi hän joutui pakenemaan Ranskasta. Hän lähti Pohjois-Amerikkaan ja perusti sittemmin Texasiin La Réunion -nimisen yhdyskunnan, joka jäi lyhytikäiseksi. Hän palasi vuonna 1869 Ranskaan. Considerant julkaisi muun muassa teokset Destinée sociale (1834−1844), joka on selkeä Fourierin aatteiden esitys, Théorie de l’éducation naturelle et attrayante (1845), Principe du socialisme (1847) ja La solution, ou le gouvernement direct du peuple (1851).Considérant, Prosper Victor, Tietosanakirja osa 2, palsta 5, Tietosanakirja Osakeyhtiö 1909 Considerant erosi Fourierista siinä, että hän uskoi tieteen lisäksi myös ihmisen hyvyyteen ja Jeesuksen opetuksiin rakkaudesta. Considerant ei myöskään ollut yhtä radikaali feministi kuin Fourier. ==Huomautuksia== == Lähteet == ==Aiheesta muualla== Luokka:Ranskalaiset kirjailijat Luokka:Utopistit Luokka:Vuonna 1808 syntyneet Luokka:Vuonna 1894 kuolleet
Lappträsk (Siuntio)

Lappträsk on noin 0,9 neliökilometrin laajuinen järvi Siuntion itäosassa. Järvi on rannoiltaan mutkitteleva, joten lahtia, poukamia ja niemiä on runsaasti. Järven itäosassa on isohko saari, Storholmen. Eteläosassa on pieni saari, Lillholmen. Järven koillisosan pitkänomainen, muusta järvestä hieman erillään oleva lahti on nimeltään Mörtvik. Lappträskin lähimpiä itäisiä naapurijärviä ovat Långträsk, Stora Bladträsk ja Lilla Bladträsk. Edellisiä kauempana lounaassa on Vikträsk. Lappträskin etäisyys Helsingin keskustasta on noin 35 kilometriä länteen. Lappträsk on matala ja vähähumuksinen. Sen ekologinen tila on arvioitu hyväksi. Järvi on osa Siuntion ja Kirkkonummen rajaseudun Natura-aluetta. == Lähteet == Luokka:Siuntion järvet Luokka:Siuntionjoen vesistö
Cissa (Sussexin kuningas)

Cissa oli Sussexin kuningas 500-luvun alussa. Anglosaksien kronikka kertoo, että saksipäällikkö Ælle nousi maihin Cymenesorassa lähellä Selsey Billiä vuonna 477 yhdessä kolmen poikansa Cymenin, Wlencingin ja Cissan kanssa. Kronikan mukaan Ælle ja hänen poikansa Cissa teurastivat kokonaisen brittien varuskunnan roomalaisten perustamassa Anderidan linnoituksessa vuonna 491. Ælle oli Sussexin ensimmäinen kuningas, ja Cissa nousi kuninkaaksi isänsä kuoleman jälkeen. 1200-luvulla elänyt kronikoitsija Roger Wendoverilainen väitti, että Cissa olisi kuollut vasta vuonna 590. Tämä on kuitenkin epätodennäköistä, mikäli tieto Ællen johtamasta maihinnoususta pitää paikkansa. Luultavasti Roger Wendoverilainen onkin sekoittanut Cissan johonkuhun tämän seuraajista. == Lähteet == Luokka:Englannin anglosaksikuninkaat Luokka:Sussexin historia Luokka:400-luvulla syntyneet Luokka:500-luvulla kuolleet
Lasten polku

Lasten polku on Suomen Rauhanyhdistysten Keskusyhdistyksen (SRK) julkaisema kristillinen lastenlehti. Lehti on 32–40-sivuinen ja ilmestyy kerran kuukaudessa. Levikki on noin 12 500.Lasten polku, viitattu 28.2.2020 Aiemmin lehden nimenä on ollut Lasten Siioni (1931–1978) ja Siionin kevät (1978–2019). SRK on evankelis-luterilaisen kirkon suurimman herätysliikkeen, vanhoillislestadiolaisuuden keskusjärjestö.SRK, viitattu 28.2.2020 Lasten polku kertoo lapsentajuisesti Jumalasta, Raamatusta ja kristityn elämästä. Lehdessä on muun muassa uutisia, haastatteluja, puuhatehtäviä, lasten kirjeitä ja piirroksia sekä sarjakuva. Lehden tavoitteena on hoitaa lapsen uskonelämää ja tukea kasvattajia kristillisen kasvatuksen kysymyksissä. == Katso myös == * Päivämies * Siionin Lähetyslehti ==Lähteet== Luokka:Suomalaiset lastenlehdet Luokka:Suomalaiset kristilliset aikakauslehdet Luokka:Vanhoillislestadiolaisuus
Culex hepperi

Culex hepperi on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Casal ja Garcia vuonna 1967. Lajia tavataan Argentiinasta ja Uruguaysta. Sillä ei ole alalajeja. == Lähteet == Luokka:Hyttyset
Æthelwalh

Æthelwalh tai Æthelwealh (k. 686 tai 687) oli Sussexin kuningas 648–686. Anglosaksien kronikan mukaan Mercian kuningas Wulfhere ryösti Wightsaarta vuonna 661 ja antoi sen jälkeen saaren Æthelwalhille, koska oli ollut tämän kummisetä kastetilaisuudessa. Beda Venerabiliksen mukaan Wulfhere oli käännyttänyt eteläsaksit kristityiksi ja heidän kuninkaansa Æthelwalh oli ottanut kasteen Wulfheren toimiessa kummisetänä. Bedan mukaan Æthelwalh puolestaan antoi Wulfherelle maata Selseyssä, ja Wulfhere rakennutti sinne luostarin. Wessexin kuningas Cædwalla hyökkäsi vuonna 686 tai 687 Sussexiin ja tappoi Æthelwalhin. == Lähteet == Luokka:Englannin anglosaksikuninkaat Luokka:Syntymävuosi tuntematon Luokka:680-luvulla kuolleet
Benjamin Constant

Benjamin Constant de Rebecque (25. lokakuuta 1767 Lausanne, Sveitsi − 8. joulukuuta 1830 Pariisi, Ranska) oli ranskalainen poliittinen kirjailija. Rebecque oli 1799−1802 tribunaatin jäsen, 1815 Napoleonin nimittämä valtioneuvos, 1819 vapaamielisen eduskunnan jäsen. Hänen pääteoksensa ovat Cours de politique constitutionnelle (1817−1820),Constant de Rebecque, Benjamin, Tietosanakirja osa 2, palsta 8, Tietosanakirja Osakeyhtiö 1909 Mémoires sur les Cent Jours (1820)Mémoires sur les Cent Jours, gallica.bnf.fr, viitattu 18.2.2020 , De la religion considérée dans sa source, ses formes et ses développements (1824−1830). Constant de Rebecque on lisäksi kirjoittanut tunnustusromaanin Adolphe (1816), jonka päähenkilö on tasapainoa saavuttamaton ja ristiriitainen.Constant de Rebecque, Benjamin, Tietosanakirja osa 2, palsta 8, Tietosanakirja Osakeyhtiö 1909 ==Suomennettu tuotanto== * Adolphe: erään tuntemattoman papereista löydetty tarina, suom. L. Onerva, Helsinki: Kirja 1920 * "Antiikin vapaus ja nykyajan vapaus: puhe Athénée royal -seurassa Pariisissa 6. maaliskuuta 1819", (De la liberté des Anciens comparée à celle des Modernes) suom. Jarkko S. Tuusvuori, Niin & näin, 14 (2008): 3 (Suomennos verkossa) Tekstinäytteitä antologiassa: *Maailmankirjallisuuden kultainen kirja: Ranskan kirjallisuuden kultainen kirja, WSOY 1934 == Lähteet == ==Aiheesta muualla== Luokka:Ranskalaiset kirjailijat Luokka:Vuonna 1767 syntyneet Luokka:Vuonna 1830 kuolleet
Asyyli

Asyyliryhmä on eräs orgaanisen yhdisteen funktionaalinen ryhmä. Se muodostuu kun karboksyylihaposta poistetaan hydroksyyliryhmä. Se sisältää karbonyyliryhmän ja alkyyliryhmän (R-C=O). Orgaanisessa kemiassa asyyliryhmän nimi (IUPAC-nimi: alkanoyyli) johdetaan yleensä karboksyylihaposta ja sitä esitetään kaavalla RCO–, jossa R tarkoittaa alkyyliryhmää. Tunnettuja asyyliyhdisteitä ovat asyylikloridit, kuten asetyylikloridi (CH3COCl) ja bentsoyylikloridi (C6H5COCI). Asyyliklorideista saadaan asyliumkationeja, jotka ovat hyviä reagensseaja asyyliryhmien liittämiseksi erilaisiin substraatteihin. Amidit (RC(O)NR2) ja esterit (RC(O) ovat asyyliyhdisteitä, kuten myös ketonit (RC(O)R) ja aldehydit( RC(O)H). Luokka:Orgaaniset yhdisteet Luokka:Funktionaaliset ryhmät
Kaaja

Kaaja on suomalainen sukunimi, joka on muun muassa seuraavilla henkilöillä: *Anu Kaaja (s. 1984), kirjailija *Hannele Voionmaa (o.s. Kaaja, 1953–2016), diplomaatti *Ilse Kaaja (s. 1992), moukarinheittäjä *Kari Kaaja (s. 1941), nykyaikainen viisiottelija ja miekkailija *Mirjam Kaaja (1907–1997), pakinoitsija.
Love Aaj Kal

Love Aaj Kal (suom. ”Rakkaus nykyään”) on vuonna 2009 ensi-iltansa saanut intialainen romanttinen draamakomediaelokuva, jonka ohjasi Imtiaz Ali. Päärooleja näyttelivät Saif Ali Khan ja Deepika Padukone. == Näyttelijät == == Soundtrack == == Vastaanotto == Box Office India julisti elokuvan ”hitiksi”. == Uudelleenfilmatisointi == Love Aaj Kalin telugunkielinen versio Teen Maar sai ensi-iltansa vuonna 2011. == Lähteet == == Aiheesta muualla == * * Luokka:Vuoden 2009 intialaiset elokuvat Luokka:Hindinkieliset elokuvat Luokka:Intialaiset romanttiset draamaelokuvat Luokka:Intialaiset romanttiset komediat Luokka:Intialaiset draamakomediaelokuvat
Teemu Hiilinen

Teemu ”wabbit” Hiilinen on suomalainen e-urheiluselostaja ja -vaikuttaja Hän on selostanut etenkin Counter-Strikeä ja Quakea. https://www.is.fi/digitoday/esports/art-2000006193856.html Hän oli myös selostamassa Virtuaalijääkiekon suomenmestaruuskilpailuja 2016. Hiilinen tunnetaan parhaiten Yle e-urheilulähetyksistä, joissa hän on ollut mukana muun muuassa Assembly winter ja Assembly Summer -tapahtumien lähetyksissä. Hän on ollut myös esimerkiksi Telia esports series -sarjan selostajana . Pelinimi "wabbit" tulee Väiski Vemmelsääri -animaatiosta. Hiilisen juontajaparina ovat toimineet muun muuassa Juha Kurppa ja Laura Kyntäjä. Hän voitti GameXpo Award -palkinnon vuonna 2019 GameXpo-messuilla. ==Lähteet== Luokka:Elävät henkilöt Luokka:Syntymävuosi puuttuu Luokka:Suomalaiset elektronisen urheilun ammattilaiset
Sighere

Sighere, myös Sigehere tai Sigher (k. 683) oli Essexin kuningaskunnan kuningas noin 663–683. William Malmesburylainen mainitsee kuningas Swithelmin seuraajiksi "Sigher Sigebertin pojan ja Sebbi Sewardin pojan". Hänen mukaansa Sighere kuoli ennen Sæbbia. Myös Beda Venerabilis mainitsee heidät Swithelmin seuraajiksi ja lisää, että he hallitsivat Mercian kuninkaan Wulfheren alaisuudessa ja että Sighere sortui pakanaksi ruton vaivatessa maata, mutta Wulfhere järjesti hänen kääntymisensä takaisin kristityksi. Roger Wendoverilaisen mukaan Sighere ja Sæbbi asettivat Erkenwaldin Lontoon piispaksi ja pian tämän jälkeen Sæbbi hallitsi yksin kuninkaana. == Lähteet == Luokka:Englannin anglosaksikuninkaat Luokka:600-luvulla syntyneet Luokka:Vuonna 683 kuolleet
Machine Headin diskografia

Machine Head on vuonna 1992 Kalifornian Oaklandissa perustettu metalliyhtye. == Studioalbumit == * * * * * * * * * * == EP:t == * * * * == Livealbumit == * * == Singlet == * ”Davidian” (1994) * ”Old” (1994) * ”Take My Scars” (1997) * ”Ten Ton Hammer” (1997) * ”From This Day” (1999) * ”Silver” (1999) * ”Crashing Around You” (2001) * ”Imperium” (2004) * ”Days Turn Blue to Gray” (2004) * ”Aesthetics of Hate” (2007) * ”Now I Lay Thee Down” (2007) * ”Halo” (2007) * ”Locust” (2011) * ”Darkness Within” (2012) * ”Killers & Kings” (2014) * ”Now We Die” (2014) * ”Is There Anybody Out There?” (2016) * ”Beyond the Pale” (2017) * ”Catharsis” (2017) * ”Do or Die” (2019) * ”Stop the Bleeding” (feat. Jesse Leach) (2020) * ”Bulletproof” (2020) * ”My Hands Are Empty” (2020) === Promosinglet === * ”Alcoholocaust” (2000) * ”Hole in the Sky” (2000) * ”Beautiful Mourning” (2009) * ”This is the End” (2011) == DVD:t == * == Musiikkivideot == Vuosi Kappale Ohjaaja(t) 1992 "Fuck it All" Jerry Allen 1994 "Davidian" Sheila Rene 1995 "Old" Bill Ward 1997 "Ten Ton Hammer" Bill Ward 1998 "Take My Scars" Chris Hafner 1999 "From This Day" Michael Martin 2001 "Crashing Around You" Nathan Cox 2003 "The Blood, The Sweat, The Tears" (Live) Robb Flynn "Imperium" Mike Sloat 2004 "Days Turn Blue tol Gray" 2007 "Aesthetics of Hate" "Now I Lay Thee Down" 2008 "Halo" "Hallowed Be Thy Name" 2011 "Locust" 2012 "Darkness Within" Robb Flynn, Milan Basel and Jiří Novotný 2014 "Night Of The Long Knives" (visualizer)" "Now We Die" Mike Sloat 2015 "Now We Die" (live) 2018 "Catharsis" Frazies Bradshaw "Beyond the Pale" Mélanie Gaonac'h "Bastards" Mark Nunez "Kaleidoscope" Mike Sloat "Volatile" (lyric video) Tommy Antonini "Volatile" (live in the UK 2018) Fiaz Farrelly "Triple Beam" (lyric video) Tommy Antonini 2019 "Do Or Die" Marius Milinski 2020 "Stop the Bleeding" (feat. Jesse Leach) "My Hands Are Empty" 2022 "Choke on the Ashes of Your Hate" "No Gods, No Masters" Luokka:Diskografiat
Jiri Mäntysalo

Jiri Mäntysalo (s. 27. heinäkuuta 2000 Honkajoki) on suomalainen poliitikko, joka toimii Suomen Kommunistisen Puolueen varapuheenjohtajana.Liisa Taskinen on valittu SKP:n uudeksi puheenjohtajaksi Tiedonantaja 12.6.2022. Viitattu 12.6.2022. Hän on myös puolueen nuorisojärjestön Kommunistinuorten pääsihteeri. Marraskuusta 2019 maaliskuuhun 2022 hän oli Kommunistinuorten puheenjohtaja. Mäntysalo on ollut puolueen keskuskomitean jäsen kesäkuusta 2019 lähtien. Mäntysalo oli ehdokkaana Satakunnan vaalipiirissä vuoden 2019 eduskuntavaaleissa sekä saman kevään europarlamenttivaaleissa. Mäntysalo sai 2019 eduskuntavaaleissa 42 ääntä. Mäntysalo oli myös ehdokkaana Vantaalla vuoden 2021 kuntavaaleissa, Vantaan ja Keravan hyvinvointialueella vuoden 2022 aluevaaleissa sekä Uudenmaan vaalipiirissä vuoden 2023 eduskuntavaaleissa. Mäntysalo sai vuoden 2023 eduskuntavaaleissa 85 ääntä. Europarlamenttivaaleissa 2024 Mäntysalo sai 141 ääntä koko maassa eikä tullut valituksi.https://vaalit.yle.fi/epv2024/tulospalvelu/fi/candidates/154/ == Lähteet == Luokka:Suomalaisten poliittisten nuorisojärjestöjen puheenjohtajat Luokka:SKP:ssä (1994) vaikuttaneet henkilöt Luokka:Vuonna 2000 syntyneet Luokka:Elävät henkilöt
Zanjeer (vuoden 2013 elokuva)

Zanjeer (kuvattiin samaan aikaan teluguksi nimellä Thoofan) on vuonna 2013 ilmestynyt Apoorva Lakhian ohjaama intialainen toimintaelokuva. Se on uudelleenfilmatisointi samannimisestä vuoden 1973 elokuvasta. == Näyttelijät == == Soundtrack == == Lähteet == == Aiheesta muualla == * Luokka:Vuoden 2013 intialaiset elokuvat Luokka:Intialaiset toimintaelokuvat Luokka:Intialaiset uudelleenfilmatisoinnit Luokka:Hindinkieliset elokuvat Luokka:Telugunkieliset elokuvat Luokka:Intialaiset monikieliset elokuvat
Unto the Locust

Unto the Locust on groove metal -yhtye Machine Headin seitsemäs levy, joka julkaistiin vuonna 2011. == Kappaleet == # # # # # # # === Deluxe collector's edition bonuskappaleet === # * # # === Japanin bonuskappale === # * === Metal Hammer special fan pack bonuskappale === # * === Bonus DVD === # == Kokoonpano == * Robb Flynn – laulu, rytmikitara * Adam Duce – basso, taustalaulu * Dave McClain – rummut * Phil Demmel – kitara, taustalaulu == Arviot == * Desibeli.net: * Imperiumi: 9/10 * Kaaoszine: 6/10Kaaoszine arvostelu * Soundi: Soundi arvostelu == Lähteet == == Aiheesta muualla == * * Luokka:Machine Headin albumit Luokka:Vuoden 2011 albumit
Raitasardelli

Raitasardelli (Anchoa hepsetus) on sardellien (Engraulidae) heimoon ja Engraulinae-alaheimoon kuuluva subtrooppisissa murto- ja merivesissä elävä kalalaji. == Koko ja ulkonäkö == Raitasardellin tavallinen pituus on 11 senttimetrin luokkaa. Maksimissaan se voi kasvaa 15,3 senttimetrin mittaan. Sen kuono on terävä ja pituudeltaan noin kolme neljäsosaa silmän pituudesta. Yläleuka on pitkä. Peräevän alkukohta on suunnilleen keskikohdassa selkäevän tyven kanssa samassa kohdassa. Peräaukko on lähempänä peräevän alkukohtaa kuin vatsaevien kärkeä. == Levinneisyys ja elinympäristö == Raitasardellia tavataan Atlantin valtameren länsiosassa Yhdysvaltain rannikkoa pitkin Massachusettsista etelään, koko Meksikonlahdella ja Karibianmerellä sekä Etelä-Amerikan rannikkoa pitkin Uruguayyn asti. Se harhailee toisinaan pohjoiseen Maineen tai Nova Scotiaan. Se on laajalti levinnyt ja yleinen siellä, missä sitä tavataan matalissa rannikkovesissä, kuten murtovesilahdissa ja estuaareissa, mitkä ovatkin sen tavallisimpia elinympäristöjä, mutta sitä on kuitenkin havaittu jopa 70 metrin syvyydestä. Se muodostaa usein suuria parvia. Se sietää monenlaisia ​​suolapitoisuuksia hypersuolaisesta lähes makeaan veteen. == Ravinto ja elintavat == Nuorena raitasardelli syö pääjalkaisia ja hieman myöhemmin myös kotiloita, huokoseläimiä, raakkuäyriäisiä ja toisinaan nivelmatoja. Aikuisena sen ravintoa ovat pienet planktoniset pohjaeläimet. Lisääntyminen tapahtuu kevään ja kesän aikana satamissa, estuaareissa, salmissa mutta myös rannikkojen ulkopuolella. Naaras tuottaa kerralla 1300 mätimunaa jokaista painogrammaansa kohden. Yhdysvalloissa kutu ajoittuu maaliskuusta elokuuhun, mutta esimerkiksi Meksikon Campechessa sitä tapahtuu ympäri vuoden. Vuoden 1998 tutkimusten perusteella naaraat saavuttavat sukukypsyyden 4,8 senttimetrin ja koiraat 4,3 senttimetrin mittaisina. Raitasardelli on Meksikonlahden pohjoisosassa tärkeä saalis oka-ahvenelle (Rachycentron canadum). == Kalastus ja käyttö == Raitasardellia pyydetään ranta- ja venenuotilla sekä myös hienojakoisilla trooleilla ja heittoverkoilla. Sitä käytetään ruokakalana Karibian pohjoisosissa. Lajia käytetään todennäköisesti syöttikalateollisuudessa, mutta sitä ei kuitenkaan kalasteta juurikaan tähän tarkoitukseen. == Lähteet == Luokka:Sillit
Bloodstone & Diamonds

Bloodstone & Diamonds on groove metal -yhtye Machine Headin kahdeksas levy, joka julkaistiin vuonna 2014. == Kappaleet == # # # # # # # # # # # # == Kokoonpano == * Robb Flynn – laulu, rytmikitara, koskettimet (kappaleet 1, 3, 5, 8), kielisoittimet (1, 5, 8), lyömäsoittimet (5) * Phil Demmel – kitara * Jared MacEachern – basso, taustalaulu * Dave McClain – rummut * Rhys Fulber – koskettimet ja jousisoittimet (1, 5), lyömäsoittimet (5) * Jordan Fish – koskettimet (3, 8, 9), jousisoittimet (8) * Kathryn Marshall, Eugenia Wie, Chad Kaltinger ja Vanessa Ruotolo – kielisoittimet (kappale 1) * Phillip Brezina, Charles Akert ja Ivo Bukolic – kielisoittimet (kappale 8) == Arviot == * Imperiumi: 10/10 * Inferno: * Kaaoszine: 10/10Kaaoszine arvostelu * Soundi: Soundi arvostelu == Lähteet == == Aiheesta muualla == * * Luokka:Machine Headin albumit Luokka:Vuoden 2014 albumit
François Coppée

François Coppée (1842−1908) oli ranskalainen runoilija. Hän liittyi parnassolaisiin ja tuli tunnetuksi runoelmallaan Grève des forgerons (1869), jossa hän puoltaa työväen asiaa, sekä yksinäytöksisellä runonäytelmällään Le Passant (1869), jossa Sarah Bernhardt esiintyi ensi kerran ja herätti huomiota. Coppéen myöhäisemmistä näytelmistä menestyivät Severo Torelli (1883), Les Jacobites (1885) ja Pour la Couronne (1895). Pysyvä kirjallinen arvo on hänen kaksinäytöksisellä draamallaan Le luthier de Crémone (1876). Coppée on julkaissut lyyrilliset runokokoelmat Le Reliquaire (1866), Les Intimités (1868), Les Humbles (1872), L’Arriére-saison (1890) sekä runollisia kertomuksia ja romaaneja. Coppéesta tuli 1884 Ranskan akatemian jäsen.Coppée, François, Tietosanakirja osa 2, palsta 17, Tietosanakirja Osakeyhtiö 1909 == Lähteet == ==Aiheesta muualla== Luokka:Ranskalaiset runoilijat Luokka:Ranskan akatemian jäsenet Luokka:Vuonna 1842 syntyneet Luokka:Vuonna 1908 kuolleet
Benoît Constant Coquelin

Benoît Constant Coquelin eli Coquelin vanhempi eli Coquelin aîné (1841–1909) oli ranskalainen näyttelijä. Hän sai opetuksensa Pariisin konservatoriossa. Hän esiintyi ensi kerran Théâtre-Français’ssa René Gros’n osassa (Dépit amoureux) ja liittyi jo 1863 teatteriin vakinaiseksi näyttelijäksi. Hän oli kooltaan pieni, ulkomuodoltaan ruma. Hänen äänensä oli laaja mutta samalla terävä. Kaikesta huolimatta hän oli aikansa nerokkaimpia näyttelijöitä. Lämpö ja luonnollisuus pulppuilivat esiin kaikista hänen roolitöistään. Hän kirjoitti muun muassa teokset L’art et le comédien (1880) ja L’art de dire le monologue (1884). Hän kävi Helsingissä 1906.Coquelin, Benoît Constant, Tietosanakirja osa 2, palsta 18, Tietosanakirja Osakeyhtiö 1909 Myös Coquelinin nuorempi veli Alexandre Honoré Ernest Coquelin eli Coquelin Cadet (1848–1909) oli näyttelijä. Hänen erikoisalansa olivat nuorekkaat koomiset osat.Coquelin, Alexandre, Tietosanakirja osa 2, palsta 18, Tietosanakirja Osakeyhtiö 1909 == Lähteet == ==Aiheesta muualla== Luokka:Ranskalaiset näyttelijät Luokka:Vuonna 1841 syntyneet Luokka:Vuonna 1909 kuolleet
Dirck Volkertszoon Coornhert

Dirck Volkertszoon CoornhertCoornhert, Bibliotheek van de Universiteit Amsterdam, viitattu 28.2.2020 (etunimi myös muodossa: Dirk, DieryckBoekencollectie Coornhert, Bibliotheek van de Universiteit Amsterdam, viitattu 28.2.2020) (1522−1590) oli alankomaalainen runoilija ja oppinut poliitikko. Hänen teoksensa ilmestyivät 1630 Amsterdamissa kolmena folionidoksena. Niistä on merkittävä Zedekunst, dat is wellevens kunst (1586). Coornhertia pidetään hollannin kielen uudistajana. Coornhert on kirjoittanut runoja kokoelman Liedboeck (1575) sekä useita retorisia draamoja, jotka eivät ole erityisen arvokkaita. Hän käänsi hollannin kielelle Boccaccioa, Ciceroa ja Homerosta.Coornhert, Dirk Volckertsen, Tietosanakirja osa 2, palsta 17, Tietosanakirja Osakeyhtiö 1909 == Lähteet == ==Aiheesta muualla== * Coornhert, Dirck Volkertsz Nordisk familjebok, Uggleupplagan. 5. palsta 698 Luokka:Alankomaalaiset runoilijat Luokka:Alankomaalaiset poliitikot Luokka:Kielenkääntäjät Luokka:Vuonna 1522 syntyneet Luokka:Vuonna 1590 kuolleet
Tutkimusohjelmayksikkö

Tutkimusohjelmayksikkö (TOY), Englanniksi Research Programs Unit (RPU), on yksi kolmesta Helsingin yliopiston lääketieteellisen tiedekunnan yksiköstä. Se on omistettu lääketieteelliseen tutkimukseen ja on osa Helsingin Akateemisestä lääketiedekeskuksesta AMCH, joka sijaitsee Helsingin yliopiston Meilahden kampuksella. Ulkoinen ja kansainvälinen tieteellinen neuvosto valitsee tutkimusohjelmat ja niiden tukimusryhmät 4-6 vuoden välein kilpaillun haun kautta. Tällä hetkellä RPU koostuu yhdeksästä tutkimusohjelmasta: Soveltavan kasvaingenomiikan tutkimusohjelma, Kliinisen ja molekulaarisen metabolian tutkimusohjelma, Ihmisen mikrobiomit tutkimusohjelma, Yksilöllisen lääkehoidon tutkimusohjelma, Unen ja stressin tutkimusohjelma, Systeemisen onkologian tutkimusohjelma, Translationaalisen syöpälääketieteen tutkimusohjelma, Translationaalisen immunologian tutkimusohjelma, Kantasolujen ja metabolian tutkimusohjelma. Nykyiset ohjelmat toimivat vuoden 2025 loppuun asti. Suurin osa TOY:n laboratorioista ja tiloista sijaitsee Biomedicum Helsingin tutkimuskeskuksessa. TOY:n nykyinen johtaja on Henna Tyynismaa. ==Lähteet== ==Aiheesta muualla== *Tutkimusohjelmayksikön kotisivut Luokka:Meilahti Luokka:Lääketieteellinen tutkimus Luokka:Helsingin yliopisto
Dan Labraaten

Dan Labraaten (s. 5. syyskuuta 1951 Arvika) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1976 ja viisissä MM-kilpailuissa, joissa hän saavutti yhden MM-hopean ja neljä MM- pronssia. Vuoden 1975 MM-turnauksessa hän teki yhdeksän maalia ja oli joukkueensa toiseksi paras maalintekijä. Labraaten siirtyi vuonna 1969 Grums IK:sta pääsarjajoukkue Leksands IF:ään, jossa hän voitti Ruotsin-mestaruuden vuosina 1973, 1974 ja 1975. Hän pelasi kuusi kautta Pohjois-Amerikassa. Kausina 1976–1978 hän edusti WHA:ssa Winnipeg Jetsia ja voitti liigan mestaruuden vuonna 1978. Tämän jälkeen hän siirtyi NHL:ään ja edusti 2,5 kautta Detroit Red Wingsia sekä 1,5 kautta Calgary Flamesia. Hän pelasi NHL:ssä 268 runkosarjaottelua, joissa hän teki 71 maalia ja sai 73 syöttöpistettä, sekä kahdeksan pudotuspeliä, joissa hän teki yhden maalin. Kaudet 1982–1988 Labraaten pelasi jälleen kotimaassaan Leksandin joukkueessa. == Lähteet == Luokka:Ruotsalaiset jääkiekkoilijat Luokka:Vuonna 1951 syntyneet Luokka:Elävät henkilöt
Per-Olov Brasar

Per-Olov Brasar (s. 30. syyskuuta 1950 Falun) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Kanada-cupissa 1976 ja viisissä MM-kilpailuissa, joissa hän saavutti yhden MM-hopean ja kolme MM- pronssia. Brasar edusti kotimaassaan Leksands IF:ää, jossa hän voitti Ruotsin- mestaruuden vuosina 1973, 1974 ja 1975, sekä viimeisen kautensa 1983–1984 Mora IK:ta. Hän pelasi kausina 1977–1982 Pohjois-Amerikassa, jossa hän edusti NHL:ssä 2,5 kautta Minnesota North Starsia ja 2,5 kautta Vancouver Canucksia. Hän pelasi NHL:ssä kaikkiaan 348 runkosarjaottelua ja 13 pudotuspeliä. Runkosarjassa hän teki 64 maalia ja sai 142 syöttöpistettä. == Lähteet == Luokka:Ruotsalaiset jääkiekkoilijat Luokka:Vuonna 1950 syntyneet Luokka:Elävät henkilöt
Dan Söderström

Dan Söderström (s. 5. huhtikuuta 1948 Horndal) on ruotsalainen jääkiekkoilija, pelipaikaltaan hyökkääjä. Hän edusti Ruotsin maajoukkuetta Lake Placidin olympialaisissa 1980, missä hän saavutti pronssia, ja viisissä MM- kilpailuissa, joissa hän saavutti kaksi MM-hopeaa ja kolme MM-pronssia. Söderström siirtyi vuonna 1966 Leksands IF:ään, jossa hän voitti Ruotsin- mestaruuden vuosina 1969, 1973, 1974 ja 1975 ja jota hän edusti pelaajauransa loppuun kauteen 1982–1983 saakka. Sittemmin hän on toiminut valmentajana ja oli vuonna 1986 apuvalmentajana Ruotsin maajoukkueessa sen saavuttaessa MM- hopeaa. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Ruotsalaiset jääkiekkovalmentajat Luokka:Vuonna 1948 syntyneet Luokka:Elävät henkilöt
Sinibutiapalmu

Sinibutiapalmu (Butia capitata) on palmukasvien (Arecaceae) heimoon ja butiapalmujen (Butia) sukuun kuuluva kasvilaji. == Ulkonäkö ja koko == vasen|200px|thumb|Sinibutiapalmun siemeniä. Sinibutiapalmu on ikivihreä yksivartinen palmu, joka kasvaa hitaasti ja saavuttaa kaikkiaan noin kahdeksan metrin korkeuden. Runko on kauttaaltaan sitkeiden lehtikantojen peitossa, ja haaroittumattomana sen halkaisija voi olla 20–50 senttimetriä. Oksistossa on 18–32 suurta lehteä. Ne ovat 1,8–2,4 metrin mittaisia. Sinibutianpalmun hedelmät ovat 34 millimetrin mittaisia ja 25 millimetrin levyisiä. == Levinneisyys ja elinympäristö == Sinibutiapalmua tavataan Etelä-Amerikassa Brasilian itäosien trooppisilla ja subtrooppisilla alueilla. Sitä kasvaa rannikonläheisillä ruohikoilla sekä avoimilla alueilla ja savanneilla hiekkamaassa. Kuumissa tai kosteissa alangoissa ne eivät menesty. Sinibutiapalmu viihtyy pienestä asti auringossa, mutta sietää myös kevyttä varjoa. Sillä on yleensä syvälle tunkeutuva juuristo. == Kasvatus ja käyttö == Sinibutiapalmua kasvatetaan maailmassa monin paikoin, pääasiassa koristekasviksi, mutta joskus myös sen raakana syötävien hedelmien ja siementen vuoksi. Sen siemenet sisältävät jopa 45 prosenttia syötävää öljyä, jota käytetään pääasiassa margariinin valmistuksessa. == Lähteet == == Aiheesta muualla == *ITIS: Butia capitata *United States Department of Agriculture (USDA): Butia capitata *Centre for Agriculture and Biosciences International (CABI): Butia capitata Luokka:Palmukasvit
Culex cedecei

Culex cedecei on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Stone ja Hair vuonna 1968. Lajia tavataan Yhdysvalloista. Sillä ei ole alalajeja. == Lähteet == Luokka:Hyttyset